Publication: Magyar Közlöny
Issue: MK-2010-201 (Year: 2010, Number: 201)
Era: contemporary
Section: rendelkezéseinek végrehajtásáról szóló 8/2004. (III.10.) PM rendelet (a továbbiakban: JötR.) 18. § (1) bekezdése helyébe
Paragraph Index: 2996

4. § A JötR. 22. § (2) bekezdése helyébe a következõ rendelkezés lép: „(2) A kérelmezõnek az (1) bekezdés b), c) pontjaiban foglalt okiratokat eredetiben, az egyéb okiratokat, bizonylatokat eredetiben vagy hiteles másolatban kell a bejegyzett feladói engedély iránti kérelemhez csatolnia. Nem kell csatolni az (1) bekezdés b) pontja szerinti igazolást, ha a kérelem benyújtásának idõpontjában a kérelmezõ szerepel a köztartozásmentes adózói adatbázisban. Nem kell csatolni az (1) bekezdés c) pontja szerinti okmányt, bizonylatot, ha a kérelmezõ a kérelem benyújtásakor jövedéki engedéllyel rendelkezõ importálóként jövedéki engedéllyel, illetve adóraktár-engedélyesként adóraktári engedéllyel rendelkezik, vagy a kérelmezõ egyidejûleg import jövedéki engedély, illetve adóraktári engedély iránti kérelmet is benyújtott és az import tevékenységére, illetve az adóraktári engedélyéhez nyújtott jövedéki biztosítéka meghaladja a bejegyzett feladói engedélyhez nyújtandó jövedéki biztosíték összegét.”

Source: https://magyarkozlony.hu/hivatalos-lapok/98f0562b29fc87f068413a2a44206432ef7e3904/dokumentumok/86c159a654f4e11302131d8ff05380563e723552/letoltes